
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 716 

20 Αυγούστου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός απολαβών Γενικού Δ/ντή ΟΚΑΝΑ. 1 

Τροποποίηση της Δ. 1116/64/18Γ/27.7.93 Απόφασης 

Υπουργού Οικονομικών. 2 

Καθορισμός του αριθμού των προσώπων που θα απα¬ 
σχοληθούν με σύμβαση μίσθωσης έργου στο 
Εθνικό Κέντρο Πιστοποίησης Δομών Συνεχιζό¬ 
μενης Επαγγελματικής Κατάρτισης. 3 

Σύσταση Δημοτικού Ν.Π.Δ.Δ. «Δημοτικός Οργανι¬ 
σμός Ανάπτυξης Μεγάρων». 4 

Τροποποίηση συστατικής πράξης του Νομικού προ¬ 
σώπου υπά το όνομα "6η Ενιαία Σχολική Επιτροπή 
Δήμου Αρταίων (2ο, 4ο Γυμνάσιο και 2ο, 4ο Λύκειο» 5 
Κατάρτιση και ψήφιση του Οργανισμού Εσωτερικής 
Υπηρεσίας του 6ου Συμβουλίου Περιοχής νήσου 

Ρόδου Νομού Δωδεκανήσου. 6 

Σύσταση ιδίου Νομικού Προσώπου στην Κοιν. Κανα- 
λίων Ν. Μαγνησίας με την επωνυμία «ΚΟΙΝΟΤΙΚΗ 
ΒΙΒΛΙΟΘΗΚΗ ΚΑΝΑΛΙΩΝ». 7 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2046018/7406/0022 (1) 

Καθορισμός απολαβών Γ ενικού Δ/ντή ΟΚΑΝΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ & ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του άρθρου 5του Ν. 2161 (ΦΕΚ119/93/Α). 
β) του άρθρου 40 του Ν. 849 (ΦΕΚ232/78/Α). 
γ) του άρθρου 8του Ν. 2129 (ΦΕΚ57/93/Α). 

2 Την απόφαση του Υπουργού Υγείας, Πρόνοιας και 
Κοιν. Ασφαλίσεων αριθμ. ΔΥ1γ/643/6.2.95, με την οποία 
ανατέθηκαν στον υπαλληλοτου Οφθαλμιατρείου Αθηνών 
Δημήτριο Πλατανιά καθήκοντα Γενικού Δ/ντή στον 
ΟΚΑΝΑ. 

3. Το γεγονός ότι από την απόφαση αυτή προκαλειται 
δαπάνη για το έτος 1995, ύψους 1.900.000 δρχ. περίπου 


και 4.560.000 δρχ. για καθένα από τα επόμενα έτη, σε βά¬ 
ρος του προϋπολογισμού του ΟΚΑΝΑ, στον οποίο έχει 
προβλεφθεί αντίστοιχη πίστωση, αποφασίζουμε: 

1. Καθορίζουμε τις απολαβές του Γενικού Δ/ντη του 
Οργανισμού κατά των Ναρκωτικών (ΟΚΑΝΑ - Ν.Π.Ι.Δ.) 
στις 380.000 δρχ. μηνιαι'ως, καταργουμένης της αριθμ. 
2058496/7074/0022/5.10.95 κοινής Υπουργικής απόφα- 

σης- , , , . 

2. Η απόφαση αυτή έχει αναδρομική ισχύ ενα έτος προ 
της δημοσίευσής της στην Εφημερίδα της Κυβερνήσεως. 

Αθήνα, 12 Αυγούστου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ ΑΝ. ΠΕΠΟΝΗΣ 

-·- 

Αριθ. Δ. 1057/43 (2) 

Τροποποίηση της Δ. 1116/64/18Γ/27.7.93 Απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Νόμου 2127/93 «εναρμόνιση προς 
το Κοινοτικό δίκαιο του Φορολογικού Καθεστώτος των 
πετρελαιοειδών προϊόντων κ.λ.π.» και ειδικότερα το άρ¬ 
θρο 13 «περί επιστροφής του φόρου» σε συνδυασμό με 
τις διατάξεις του Νόμου 2861/54 «περί μέτρων ενισχύσε- 
ωςτης εξαγωγής εγχωρίων προϊόντων». 

2. Την αριθμ. Δ. 1116/64/18Γ/27.7.93 απόφασή μας, 
σύμφωνα με την οποία ορίζεται η διαδικασία επιστροφής 
φόρου κατανάλωσης καυσίμωνπου αναλίσκονται για την 
παραγωγή εγχωρίων προϊόντων με προορισμό ενδοκοι¬ 
νοτικές παραδόσεις. 

3. Την αριθμ. 58600/Ε. 3/6186/30.8.95 απόφαση του 
Υφυπουργού Εθνικής Οικονομίας, με την οποία καταρ- 
γείται η συναλλαγματική παρακολούθηση των εξαγω¬ 
γών, επανεξαγωγών, πωλήσεων κ.λ.π., που δημοσιεύθη- 
κε στο Φ.Ε.Κ. 770/5.9.95 τεύχος Β’ και ισχύει αναδρομικά 
από 5.7.95. 

4. Αιτήματα ενδιαφερομένων φορέων. 

5. Την αριθμ. 411/24.1.96 απόφαση του Πρωθυπουρ¬ 
γού και Υπουργού Οικονομικών «ανάθεση αρμοδιοτήτων 

Υπουργού Οικονομικών στους Υφυπουργούς Οικονο¬ 
μικών». 

6. Το γεγονός ότι από την απόφαση αυτή δεν προκα- 
λούνται δαπάνες σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

1. Η περίπτωση (ε) του άρθρου 1 της αριθμ. Δ. 
1116/64/18Γ/93 απόφασης του Υπουργού Οικονομικών 
καταργείται και τα σημεία (στ) και (ζ) γίνονται ανάλογα (ε) 
και (στ). 

Άρθρο 2 

Η παρούσα απόφαση, που ισχύει από 5.7.95, να δημο- 
σιευθεί στην Εφημερίδα της Κυβερνήσεως. 

Αθήνα, 12Άυγούστου 1996 

οΥΦΥΠΟΥΡΓΟΣ 

Γ. ΔΡΥΣ 
-♦- 

Άοιθ. 191478 (3) 

Καθορισμός του αριθμού των προσώπων που θα απασχο¬ 
ληθούν με σύμβαση μίσθωσης έργου στο Εθνικό 
Κέντρο Πιστοποίησης Δομών Συνεχιζόμενης Επαγ¬ 
γελματικής Κατάρτισης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 15τουΝ. 1735/87. 

β) Του Π.Δ. 370/94. 

γ) Του άρθρου 22 του Ν. 2362/95. 

2. Την αριθ. 9-23/7/96 απόφαση της Επιτροπής του άρ¬ 
θρου 1 παράγραφος 51 του Ν. 2412/1996 «Έγκριση ανά¬ 
θεσης έργου σε είκοσι ένα (21) αναδόχους από το Εθνικό 
Κέντρο Πιστοποίησης Δομών Συνεχιζόμενης 
Επαγγελματικής Κατάρτισης», 

3. Την διάταξη του άρθρου 27 του Ν. 2081/92, με την ο¬ 
ποία συμπληρώθηκε το άρθρο 29 του Ν. 1558/85, κατ’ ε¬ 
φαρμογή των οποίων βεβαιούται ότι, από την απόφαση 
αυτή προκαλείται δαπάνη ύψους είκοσι οκτώ εκατομμυ¬ 
ρίων (28.000.000) δρχ. για το έτος 1996 και πενήντα τεσ¬ 
σάρων εκατομμυρίων εξακοσίων χιλιάδων (54.600.000) 
για κάθε ένα έτος από τα επόμενα, που θα αντιμετωπισθεί 
από τον προϋπολογισμό του Εθνικού Κέντρου 
Πιστοποίησης Δομών Συνεχιζόμενης Επαγγελματικής 
Κατάρτισης. 

4. Τις ανάγκες του Κέντρου σε προσωπικό διαφόρων ει¬ 
δικοτήτων, αποφασίζουμε: 

1. Καθορίζουμε σε είκοσι ένα (21) τα άτομα στα οποία γί¬ 
νεται ανάθεση έργου από το Εθνικό Κέντρο Πιστοποί¬ 
ησης Δομών Συνεχιζομένης Επαγγελματικής Κατάρ¬ 
τισης, τα οποία είναι τα εξής: 

α) Δύο (2) νομικοί στους οποίους θα ανατεθεί το έργο 
της νομικής υποστήριξης του Κέντρου, του ελέγχου του 
καταστατικού των μισθωτηρίων των 350 ΚΕΚ. 

β) Τρεις (3) μηχανικοί (πολιτικοί, μηχανολόγοι ή αρχιτέ¬ 
κτονες) στους οποίους θα ανατεθεί το έργο του ελέγχου 
της κτιριολογικής υποδομής των ΚΕΚ. 

γ) Δύο (2) κοινωνικοί επιστήμονες (κοινωνιολόγοι) 
στους οποίους θα ανατεθεί το έργο του προγράμματος 


«εκπαίδευσης εκπαιδευτών» και «εκπαιδευτικών πα¬ 
κέτων». 

δ) Δύο (2) προγραμματιστές στους οποίους θα ανατεθεί 
το έργο της μηχανοργάνωσης του Κέντρου και 

ε) Έξι (6) άτομα μέσης εκπαίδευσης στα οποία θα ανα¬ 
τεθεί το έργο του χειρισμού Η/Υ και έξι (6) άτομα επίσης 
μέσης εκπαίδευσης στα οποία θα ανατεθεί το έργο του ε¬ 
λέγχου των φακέλωντων Κ.Ε.Κ. 

2. Το χρονικό διάστημα για το οποίο πρόκειται να απα¬ 
σχοληθούν δεν θα υπερβαίνει τα τέσσερα (4) έτη. 

3. Η συνολική δαπάνη που θα προκληθεί από την παρα¬ 
πάνω ανάθεση θα ανέλθει για το έτος 1996 στο ποσό των 
είκοσι οκτώ εκατομμυρίων (28.000.000) δρχ. και για κάθε 
ένα από τα επόμενα έτη στο ποσό των πενήντα τεσσάρων 
εκατομμυρίων εξακοσίων χιλιάδων (54.600.000) δρχ. και 
θα καλυφθεί από τον προϋπολογισμό του Κέντρου. 

4. Τα προσόντα που απαιτούνται για τους νομικούς, 
τους μηχανικούς (πολιτικούς, μηχανολόγους ή αρχιτέ¬ 
κτονες) , τους κοινωνικούς επιστήμονες (κοινωνιολόγους) 
και τους προγραμματιστές είναι πτυχίο ή δίπλωμα Ά.Ε.Ι. 
της ημεδαπής ή ισότιμο, αντίστοιχης ειδικότητας, σχολών 
της αλλοδαπής. 

5. Τα προσόντα που απαιτούνται για τα έξι (6) άτομα μέ¬ 
σης εκπαίδευσης στα οποία θα ανατεθεί το έργο του χει- 
ριστού Η/Υ είναι απολυτήριος τίτλος Λυκείου ή εξαταξίου 
Γυμνασίου και εμπειρία ή ειδίκευση στο χειρισμό ηλε¬ 
κτρονικού υπολογιστή και για τα άλλα έξι (6) άτομα μέσης 
εκπαίδευσης, απολυτήριος τίτλος Λυκείου ή εξαταξίου 
Γυμνασίου. 

6. Το έργο που θα εκτελεσθεί από τους παραπάνω ανα¬ 
δόχους, αφορά εργασίες που δεν ανάγονται στον κύκλο 
καθηκόντωντων υπαλλήλωντου Κέντρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. - ΑΘ. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΕΥΑΓΓ. ΠΑΝΝΟΠΟΥΛΟΣ 
-♦- 

Αοιθ. (οικ.)6159 (4) 

Σύσταση Δημοτικού Ν.Π.Δ.Δ. «Δημοτικός Οργανισμός 
Ανάπτυξης Μεγάρων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/95. 

2. Τις διατάξεις των Ν. 2218 και 2240/94 που αφορούν 
στην καθιέρωση του θεσμού της Νομαρχιακής 
Αυτοδιοίκησης. 

3. Το άρθρο 14 του Ν. 2399/96το οποίο τροποποιείτο Ν. 
2240/94 και αναφέρεται στην κατάργηση των θέσεων των 
Περιφ/κών Διευθυντών. 

4. Το αριθμ. 701/5.6.95 έγγραφο του Γενικού Γραμ¬ 
ματέα Περιφερείας Αττικής, με το οποίο ορίσθηκε ανα- 
πληρώτρια Περιφερειακού Διευθυντή, η Διευθύντρια της 
Υπηρεσίας. 

5. Τις αριθμ. 279/95 και 131/96 αποφάσεις Δημοτικού 
Συμβουλίου Δήμου Μεγαρέων και συγκεκριμένα τα άρ¬ 
θρα 1,2,3, 4, 5 και 6της 131/96, καθόσοτα επόμενα ανα- 
φερόμενα σ’ αυτή άρθρα αφορούν τον Κανονισμό του 

Δημοτικού Οργανισμού Αθλητικής Ανάπτυξης, του οποί¬ 
ου η δημοσίευσήτου στην Εφημερίδα της Κυβερνήσεως, 
δεν προβλέπεται από τις διατάξεις του 203 άρθρου Π. 
Λ/τος 410/95, αποφασίζουμε; 

Α) Συνιστούμε Νομικό Πρόσωπο Δημοσίου Δικαίου με 
την επωνυμία «Δημοτικός Οργανισμός Αθλητικής 
Ανάπτυξης Μεγάρων». 

Άρθρο 1 

Ο Δημοτικός Οργανισμός Αθλητικής Ανάπτυξης 
Μεγάρων (Ν.Π.Δ.Δ.), που συστήθηκε με την αριθμ. 279/95 
απόφαση Δ. Σ/λίου του Δήμου Μεγαρέων λειτουργεί σύμ¬ 
φωνα με τον παρόντα Κανονισμό και τις διατάξεις του 
Δημοτικού και Κοινοτικού Κώδικα. 

Είναι Νομικό Πρόσωπο Δημοσίου Δικαίου (Ν.Π.Δ.Δ.) και 
σ’ αυτό παραχωρούνται προς χρήση όλες οι Δημοτικές 
Αθλητικές Εγκαταστάσεις του Δήμου Μεγαρέων και όσα 
άλλα κατασκευαστούν από τον Δήμο ή παραχωρηθούν α¬ 
πό άλλους Οργανισμούς. 

Άρθρο 2 

Σκοπός του Οργανισμού είναι; 

α) Η διάδοση και ανάπτυξη του αθλητισμού στην πόλη 
των Μεγάρων, καθώς και η συμμετοχή όλωντων κατοίκων 
του Δήμου Μεγαρέων σε αθλητικές δραστηριότητες χω¬ 
ρίς κερδοσκοπικούς στόχους, καλλιεργώντας τις σωματι¬ 
κές και πνευματικές ικανότητες και το φίλαθλο συναγωνι- 
στικό πνεύμα. 

β) Η συντήρηση των Δημοτικών αθλητικών Εγκατα¬ 
στάσεων, καθώς και η δημιουργία νέων χώρων άθλησης 
σε κάθε περιοχή των Μεγάρων, έτσι ώστε να καλύπτονται 
οι ανάγκες των κατοίκων και ιδιαίτερα των νέων. 

γ) Η Συνεργασία με όλα τα αθλητικά Σωματεία του 
Δήμου Μεγαρέων. 

δ) Η ψυχαγωγία και αναβάθμιση του πολιτιστικού επιπέ¬ 
δου των νέων. 

ε) Η οργάνωση αθλητικών εκδηλώσεων, Επιμορφω¬ 
τικών σεμιναρίων, διαλέξεων κ.λ.π. 

Άρθρο 3 

Έδρα του Οργανισμού; 

Έδρα του Οργανισμού είναι η πόλη των Μεγάρων. 
Άρθρο 4 

Πόροι του Οργανισμού; 

Οι πόροι του Οργανισμού είναι η ετήσια επιχορήγηση 
του Δήμου Μεγάρων, οι επιχορηγήσεις από τη Γενική 
Γραμματεία Αθλητισμού, κάθε φύσεως συνδρομές, ει¬ 
σφορές, δωρεές, κληρονομίες, κληροδοσίεςπρόσοδοι α¬ 
πό την ιδία του περιουσία, επιχορηγήσεις από προγράμ¬ 
ματα της ΕΟΚ, εισπράξεις από διαφημίσεις στο χώρο των 
αθλητικών εγκαταστάσεων. 

Άρθρο 5 

Νομική Μορφή του Οργανισμού 

Ο Δημοτικός Οργανισμός Αθλητικής Ανάπτυξης Μεγά¬ 
ρων αποτελεί Ν.Π.Δ.Δ. και διέπεται από τις διατάξεις του 
άρθρου 203 και επομ. του κώδικα περί Δήμων και 
Κοινοτήτων Π.Δ. 410/95 (ΦΕΚ Α231) 14.11.95, όπως επί¬ 
σης και από τις σχετικές διατάξεις των Νόμων του 
Κράτους. 


Άρθρο 6 

Περιουσία του Οργανισμού 

Η περιουσία του Οργανισμού θα είναι; 

1. Τα περιουσιακά στοιχεία που αναφέρονται στο άρ¬ 
θρο 1 του παρόντος Κανονισμού. 

2. Οι χώροι που θα παραχωρεί ο Δήμος για την ανάπτυ¬ 
ξη των εγκαταστάσεών του που θα γίνονται σύμφωνα με 
απόφαση του Δ. Συμβουλίου. 

3. Τα οικοδομήματα, οι εγκαταστάσεις και τα κάθε φύ¬ 
σεως κτίρια που θα αναγείρει στους παραπάνω χώρους. 

4. Κάθε άλλος χώρος ή κτίριο που θα παραχωρείται σ' 
αυτό. 

5. Κινητά αντικείμενα (αθλητικά όργανα, έπιπλα, συ¬ 
σκευές κ.λ.π.). 

Από τις διατάξεις της παρούσας προκαλείται δαπάνη σε 
βάρος του προϋπολογισμού του Δήμου Μεγαρέων δρχ. 
5.000.000 στον Κ.Α. 211.16 του τρέχοντος προϋπολογι¬ 
σμού. 

Η παρούσα να δημοσιευθεί στην Εφημερίδα της 
Κυβερνήσεως. 

Αιγάλεω, 31 Ιουλίου 1996 

Με εντολή Γ εν. Γ ραμματέα Περιφέρειας Αττικής 
Η Αναπληρωτής Περιφ/κού Δ/ντή Δυτ. Αττικής 
Δ. ΛΕΡΤΑ 

-♦- 

Αριθ. 8308 (5) 

Τροποποίηση συστατικής πράξης του Νομικού προσώ¬ 
που υπό το όνομα «6η Ενιαία Σχολική Επιτροπή Δήμου 
Αρταίων (2ο, 4ο Γ υμνάσιο και 2ο, 4ο Λύκειο». 

Ο ΑΝΑΠΛ. ΠΕΡ/ΚΟΥΔ/ΝΤΗ Ν. ΑΡΤΑΣ 
Έχοντας υπόψη; 

1. Τις διατάξεις του άρθρου 203 του ΔΚΚ (Π.Δ. 410/95). 

2. Τις διατάξεις του άρθρου 5του Ν. 1894/90 καιτου άρ¬ 
θρου 11 του Ν. 2130/1993. 

3. Την αριθμ. 219/1996 απόφαση του Δημοτικού 
Συμβουλίου Αρταίων περί τροποποίησης της συστατικής 
πράξης της σχολικής Επιτροπής, αποφασίζουμε; 

Η παράγραφος 1 της συστατικής πράξης του Νομικού 
προσώπου με την επωνυμία «6η Σχολική Επιτροπή Δήμου 
Αρταίων (2ο, 4ο Γ υμνάσιο και 2ο, 4ο Λύκειο», αντικαθί¬ 
σταται ως εξής; 

Συστήνουμε στο Δήμο Αρταίων του νομού μας ίδιο 
Νομικό πρόσωπο, με την επωνυμία «2η Ενιαία Σχολική 
Επιτροπή 4ου Γυμνασίου και 4ου Λυκείου Δήμου 
Αρταίων». 

Η παράγραφος 3 της συστατικής πράξης του ανωτέρω 
Νομικού προσώπου αντικαθίσταται ως εξής; 

Το Νομικό πρόσωπο διοικείται από οκταμελές Διοικη¬ 
τικό Συμβούλιο αποτελούμενο από; 

α. Τ ον εκάστοτε Δήμαρχο ή άλλο πρόσωπο οριζόμενο α¬ 
πό αυτόν, ως Πρόεδρο της σχολικής Επιτροπής. 

β. Έναν (1) Δημοτικό Σύμβουλο που θα ορίζεται με από¬ 
φαση του Δημοτικού Συμβουλίου. 

γ. Τους εκάστοτε Δ/ντές του 4ου Γυμνασίου και 4ου 
Λυκείου. 

δ. Τους εκάστοτε προέδρους του συλλόγου γονέων και 
κηδεμόνων του 4ου Γ υμνασίου και 4ου Λυκείου. 

ε. Τους εκάστοτε εκπροσώπους της μαθητικής κοιν/τας 
του 4ου Γ υμνασίου και 4ου Λυκείου. 

Κατά τα λοιπά ισχύουν οι αριθ. ΕΣ 3506/27.3.91 και ΕΣ 
2248/17.2.95 αποφάσεις μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπ/σμού του Νομικού προσώ¬ 
που «2η Ενιαία σχολική επιτροπή 4ου Γυμνασίου και 4ου 
Λυκείου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 5 Αυγούστου 1996 

Ο Αναπλ. Περ/κού Δ/ντή 

ΛΑΜΠΡΟΣ ΠΑΠΑΚΙΤΣΟΣ 

-♦- 

Αοιθ. 9418 (6) 

Κατάρτιση και ψήφιση του Οργανισμού Εσωτερικής 
Υπηρεσίας του 6ου Συμβουλίου Περιοχής νήσου 
Ρόδου Νομού Δωδεκανήσου. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΔΩΔ/ΣΟΥ 

Έχοντας υπόψη: 

1) Τις διατάξεις του άρθρου 12τουΝ. 1188/81 "Περίκυ- 
ρώσεως του κωδικός, περί καταστάσεως προσωπικού 
Οργανισμών Τοπικής Αυτοδ/σης" σε συνδυασμό με τις ό¬ 
μοιες του άρθρου 214 του Π.Δ/τος 410/95 και 48 Ν. 
2218/94. 

2) Τις όμοιες του Ν. 1586/86 "Βαθμολογική διάθρωση 
των θέσεων του Δημοσίου, ΝΠΔΔ και ΟΤΑ και άλλες δια¬ 
τάξεις". 

3) Την οικονομική κατάστασή του και τις πραγματικές α¬ 
νάγκες σε προσωπικό αυτού όπως προκύπτουν από τα 
στοιχεία του φακέλλου. 

4) Την σύμφωνη γνωμοδότηση του Υπηρεσιακού 
Συμβουλίου, του άρθρου 37 του Ν. 2170/94, που διατυ¬ 
πώθηκε στο αριθ. 1/96 Πρακτικό του, θέμα 7ο. 

5) Την αριθμ. 16/96 απόφαση του Διοικητικού 
Συμβουλίου του Συμβουλίου Περιοχής 6ης Εδαφικής 
Περιφέρειας "Περί Κατάρτισης και ψήφισης του Ο.Ε.Υ. 
του, αποφασίζουμε: 

Εγκρίνουμε την αριθ. 16/96 απόφαση του Διοικητικού 
Συμβουλίου του Συμβουλίου Περιοχής 6ης Εδαφικής 
Περιφέρειας, με την οποία καταρτίζεται και ψηφίζεται ο 
Οργανισμός Εσωτερικής Υπηρεσίας του, ως εξής: 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

1. Αυτοτελές Τμήμα Διοικητικής Οικονομικής Υπη¬ 
ρεσίας συγκροτούμενο από τους εξής τομείς αντικειμέ¬ 
νων: 

- Γ ραφείο Διοικητικού - Οικονομικών 

- Γραφείο Προσωπικού 

2. Αυτοτελές τμήμα τεχνικής Υπηρεσίας συγκροτούμε¬ 
νο από τους εξής: 

- Γ ραφείο Υποστήριξης πρωτ/νούς δευτ/νούς τομέα 

- Γ ραφείο Τεχνικών Μελετών και Έργων, Τ.Π. & Π.Ε. 

- Υπηρεσία Καθαριότητας 

- Γ ραφείο κίνησης 

3. Αυτοτελές τμήμα υγειονομικής υπηρεσίας συγκρο¬ 
τούμενο από τους εξής: 

- Γ ραφείο Υγείας 


Άρθρο 2 

ΣΤΕΛΕΧΩΣΗ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
(ΟΕΥ) 

κατά κατηγορία και κλάδο προσωπικού 

1. Γ ραφείο Διοικητικού - Οικονομικού 
Μία (1) θέση διοικητικού ΔΕΙ 

2. Γ ραφείο υποστήριξης πρωτ/νούς - δευτ/νούς τομέα 
Μία θέση Γεωπόνου ΠΕ9 

3. Γ ραφείο Τεχνικής Υπηρεσίας 

Μία θέση Μηχανολόγου Μηχανικού ΠΕ5 
Μία (1) θέση πολιτικού μηχανικού ΠΕ3 
Μία (1) θέση αρχιτέκτονα ΠΕ4 
Μία (1) θέση Διοικητικού - Λογιστή ΔΕΙ 
Μία (1) θέση οδηγού ΔΕ29 

4. Υπηρεσία καθαριότητας 

Δύο (2) θέσεις οδηγών (απορριμματοφόρων) ΔΕ 29 
Τέσσερις (4) θέσεις εργατών - βοηθών (απορ/ρων) 
ΥΕ16 

5. Γ ραφείο κίνησης 

Δύο (2) θέσεις χειριστών μηχανημάτων (βαρέως τύπου) 
ΔΕ28 

6. Γ ραφείο Υγείας 

Μία (1) θέση νοσοκόμας ΤΕ8 
Δύο (2) θέσεις οδηγών ΔΕ29 
Σύνολο προσωπικού 18 άτομα. 

ΠΡΟΪΣΤΑΜΕΝΟΙ ΓΡΑΦΕΙΩΝ ΚΑΙ ΤΜΗΜΑΤΩΝ 

- Του γραφείου Διοικητικού Οικονομικού προΐσταται 
υπάλληλος ΔΕ. 

- Του γραφείου Τεχνικής Υπηρεσίας προΐσταται υπάλ¬ 
ληλος ΠΕ. 

- Του γραφείου Υγείας προΐσταται υπάλληλος ΤΕ. 

Άρθρο 3 

ΔΙΑΚΡΙΣΗ ΟΡΓΑΝΙΚΩΝ ΘΕΣΕΩΝ ΚΑΤΑ ΚΑΤΗΓΟΡΙΕΣ- 
ΠΡΟΣΟΝΤΑ 

Προσωπικό Κατηγορίας Πανεπιστημιακής Εκπαίδευσης 

Για κάθε κλάδο προσόν διορισμό στον εισαγωγικό βαθ¬ 
μό ορίζεται το ομώνυμο, κατά περίπτωση, πτυχίο ή δί¬ 
πλωμα ΑΕΙ της ημεδαπής ή ισότιμο αντίστοιχης ειδικότη¬ 
τας, σχολών της αλλοδαπής. 

2. Προσωπικό Κατηγορίας Δευτεροβάθμιας Εκπαί¬ 
δευσης (ΔΕ). 

Προσόν διορισμού στον εισαγωγικό βαθμό ορίζεται, για 
μία πενταετία από την έναρξη ισχύος του Ν. 1585/1986 
(1.4.1986), απολυτήριος τίτλος λυκείου γενικής κατεύ¬ 
θυνσης ή ενιαίου πολυκλαδικού λυκείου χωρίς ειδικότητα 
ή τεχνικού ή επαγγελματικού λυκείου ή τεχνικού επαγ¬ 
γελματικού λυκείου χωρίς ειδικότητα ή εξαταξίου γυμνα¬ 
σίου ή τμήματος υπαλλήλων γραφείου (διοίκησης) ή τμή¬ 
ματος υπαλλήλων λογιστηρίου τεχνικού ή επαγγελματι¬ 
κού λυκείου ή τεχνικού επαγγελματικού λυκείου ή κλάδου 
διοικητικώνυπηρεσιώνγραμματέωνή κλάδου οικονομίας 
ενιαίου πολυκλαδικού λυκείου. 

Τεχνικοί Κλάδοι: 

- ΔΕ29 Οδηγών αυτοκινήτων 

Προσόν διορισμού στον εισαγωγικό βαθμό για κάθε 
κλάδο ή ειδικότητα ορίζεται ο ομώνυμος ή αντίστοιχος ή 
συναφής κατά ειδικότητα απολυτήριος τίτλος ενιαίου πο- 
λυκλαδικού λυκείου ή τεχνικού επαγγελματικού λυκείου ή 
τεχνικής επαγγελματικής σχολής ή τεχνικής επάγγελμά- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7587 


τικής σχολής δευτεροβάθμιας εκπαίδευσης ή σχολής μα- 
θητείαςτου ΟΑΕΔτου Ν. 1346/1983 (ΦΕΚ46Α) ή άλλου ι¬ 
σότιμου τίτλου σχολικής μονάδας της ημεδαπής ή αλλο¬ 
δαπής. 

ΠΡΟΣΩΠΙΚΟ ΚΑΤΗΓΟΡΙΑΣ ΤΕΙ 

Προσόν διορισμού στον εισαγωγικό βαθμό το ομώνυμο 
κατά περίπτωση πτυχίο ή δίπλωμα ΤΕΙ της ημεδαπής ή ι¬ 
σότιμου αντίστοιχης ειδικότητας σχολώντης αλλοδαπής. 

ΠΡΟΣΩΠΙΚΟ ΚΑΤΗΓΟΡΙΑΣ ΥΕ 

Για τον κλάδο ΥΕ προσόν διορισμού στον εισαγωγικό 
βαθμό για κάθε κλάδο ορίζεται απολυτήριος τίτλος υπο- 
χρωτικής εκπαίδευσης (δηλαδή απολυτήριο τριταξίου 
γυμνασίου ή για υποψήφιους που έχουν αποφοιτήσει μέ¬ 
χρι και το 1980) απολυτήριο δημοτικού σχολείου ή απο¬ 
λυτήριος τίτλος κατώτερης τεχνικής σχολής του Ν.Δ. 
580/1970. 

Άρθρο 4 

ΚΥΡΙΑ ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 

1. Ειδικότερα αντικείμενα της Διοικητικής Υπηρεσίας 
κατά τομέα. 

1.1 Τομέας Διοικητικού - Οικονομικού 

1) Παροχή κάθε είδους γραμματειακής υποστήριξης 
προς τον Πρόεδρο καιτον Αντ/δρο; 

Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά- 
σεωντου Προέδρου/Αντ/δρου. 

Ρύθμιση συναντήσεων και επικοινωνιών του 
Προέδρου/Αντ/δρου. 

Τήρηση πρακτικών συναντήσεων ή συμβουλίων στα ο¬ 
ποία μετέχει ο Πρόεδρος/Αντ/δρος. 

Συγκέντρωση στοιχείων ή εγγράφων που πρέπει να υ- 
πογραφούν από τον Πρόεδρο και μέριμνα για την υπο¬ 
γραφή και διεκπεραίωσή τους. 

Έλεγχος και τήρηση των διαδικασιών βεβαίωσης των 
κάθε φύσης εσόδωντου Σ.Π. 

Τήρηση των διαδικασιών ελέγχου των δαπανών του Σ. Π. 

Έλεγχος και τήρηση των διαδικασιών εισπράξεων και 
πληρωμών. 

Συντονισμός και διαχείριση των πολιτιστικών κοινωνι¬ 
κών δραστηριοτήτων του Συνδέσμου. 

2) Παροχή κάθε είδους γραμματειακής υποστήριξης 
προς το Δ.Σ. και Εκτελεστική Επιτροπή: 

Ενημέρωση Γραμματείας των μελών του Δ.Σ. για το θε- 
ματολόγιο κάθε συνεδρίασης. 

Τήρηση πρακτικών κατά την διάρκεια των συνεδριάσε¬ 
ων. 

Τήρηση αρχείου πρακτικών και αποφάσεωντου Δ.Σ. 

Δακτυλογράφηση / αναπαραγωγή αποφάσεων και απο¬ 
στολή τους στην Περιφερειακή Διοίκηση Δωδ/σου και την 
Νομαρχιακή Αυτ/ση Δωδ/σου. 

Γραμματειακή υποστήριξη κάθε είδους προς την 
Εκτελεστική Επιτροπή. 

Φροντίδα για τις δημόσιες σχέσειςτου Σ.Π. και την πλη¬ 
ροφόρηση των κατοίκωντου Σ.Π. 

Τήρηση των διαδικασιών πρωτοκόλλησης των κάθε εί¬ 
δους εξερχομένων εγγράφων. 

Διεκπεραίωση / αποστολή αυτών στους αποδέκτες. 

Φροντίδα για τη συγκέντρωση των διατάξεων της νομο¬ 
θεσίας και την εφαρμογή των γενικών ρυθμίσεων της 
Πολιτείας στα θέματα του προσωπικού, οποιαδήποτε 
σχέση εργασίας, του Σ.Π. 


Παρακολούθηση της εφαρμογής και των μεταβολών 
της οργανωτικής δομής και στελέχωσης του Σ.Π. 

Παρακολούθηση της κατανομής σε κάθε στιγμή των θέ¬ 
σεων εργασίας και των στελεχών που απασχολούνται 
στις επιμέρους υπηρεσίες του Σ.Π. 

Τήρηση των διαδικασιών που αφορούν την πρόσληψη, 
απόλυση, προαγωγή, παραίτηση, τοποθέτηση, μετακίνη¬ 
ση, απόσπαση, μετάταξη κ.λπ. του προσωπικού του Σ.Π. 
με οποιαδήποτε σχέση εργασίας, σύμφωνα με τις εκά- 
στοτε ισχύουσες διατάξεις. 

Τήρηση των διαδικασιών ελέγχου παρουσίας, παροχής 
αδειών, αξιολόγησης και άσκησης πειθαρχικού δικαίου 
στο προσωπικό, με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

Τήρηση των διαδικασιών συγκέντρωσης, καταγραφής 
των πληροφοριών που έχουν σχέση μετον καθορισμότων 
κάθε φύσης αμοιβών και παροχών προς το προσωπικό ο¬ 
ποιοσδήποτε εργασιακής σχέσης του Συνδέσμου. 

1.2. Τομέας Εσόδων και Οικονομικής Διαχείρισης 

1) Οικονομικός Προγραμματισμός. 

Συγκέντρωση στοιχείων, διερεύνηση και κατάρτιση του 
ετήσιου προϋπολογισμού δαπανών λειτουργίας του Σ.Π. 
και των αντίστοιχων προϋπολογισμών εσόδων του Σ. Π. 

Κατάρτιση και εισήγηση του συνολικού ετήσιου προϋ¬ 
πολογισμού δράσης και λειτουργίας του Σ.Π. 

Προώθηση του προϋπολογισμού προς έγκριση σύμφω¬ 
να με τις ισχύουσες διατάξεις. 

Τήρηση των διαδικασιών και αρχείων και παρακολούθη¬ 
ση της εξέλιξης του προϋπολογισμού. 

Εξαγωγή των αποκλίσεων μεταξύ προϋπολογισθέντων 
και απολογιστικών μεγεθών. 

Σύνταξη του ετήσιου οικονομικού απολογισμού. 

Διαμόρφωση και παρακολούθηση του ταμειακού προ¬ 
γράμματος του Σ.Π. με τη συνεχή παρακολούθηση των υ¬ 
ποχρεώσεων και των αναμενόμενων εισπράξεων. 

Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Σ.Π. των φυσικών προσώπων που είναι εγκατε¬ 
στημένα στην περιοχή του Σ.Π. ή των κάθε είδους επιχει- 
ρήσεωντης περιοχής, για φόρους, εισφορές, τέλη, δικαι¬ 
ώματα που περιοδικά πρέπει να καταβάλλονται στο Σ.Π. 
με βάση τις ισχύουσες κάθε φορά διατάξεις της νομοθε¬ 
σίας, και τις αποφάσεις του Δ.Σ. 

Έλεγχος της ακρίβειας των μεγεθών με βάση τα οποία 
υπολογίζονται το ύψος ανά υπόχρεο των προηγούμενων 
φόρων, εισφορών, τελών, δικαιωμάτων. 

Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά έ- 
σοδατου Σ.Π. 

Συγκέντρωση στοιχείων μεταβολών του προσωπικού ή 
αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Σ. Π. με οποιαδήποτε 
εργασιακή σχέση, που αντιστοιχούν και έχουν επίδραση 
στην καταβολή των αμοιβών τους. 

Φροντίδα για την ενημέρωση των αρχείων του προσω¬ 
πικού με τα προηγούμενα στοιχεία και την εξαγωγή των 
περιοδικών μισθολογικών καταστάσεων ή γενικά των κα¬ 
ταστάσεων πληρωμής κάθε είδους αμοιβής προς το προ¬ 
σωπικό του Σ.Π. 

Έκδοση των αντίστοιχων χρηματικών ενταλμάτων πλη¬ 
ρωμής για τη διενέργεια των πληρωμών στο προσωπικό. 

Φροντίδα για την τήρηση αρχείου καταβληθέντων αμοι¬ 
βών στο προσωπικό του Σ.Π. και έκδοση των αντίστοιχων 
βεβαιώσεων αποδοχών. 

1.3. Τομέας Πολιτιστικών και Κοινωνικών Υπηρεσιών. 

Συγκέντρωση και επεξεργασία στοιχείων που αφορούν 
την υφιστάμενη κατάσταση στην περιοχή του Σ.Π. του το¬ 
μέα πρόνοιας και υγείας, πολιτισμού, ελεύθερου χρόνου 
και αναψυχής και αθλητισμού. 

Προγραμματισμός και υλοποίηση ή συντονισμός, στην 
περίπτωση άλλων φορέων του Σ.Π. κοινωνικών και πολιτι¬ 
στικών υπηρεσιών εκ μέρουςτου Σ.Π. 

ΤΜΗΜΑ ΤΕΧΝΙΚΗΣ ΥΠΗΡΕΣΙΑΣ 

2. ΚΥΡΙΑ ΑΝΤΙΚΕΙΜΕΝΑ ΤΕΧΝΙΚΗ ΥΠΗΡΕΣΙΑΣ 

2.1. Η Τεχνική Υπηρεσία έχει ως κύρια αντικείμενα τα ε¬ 
ξής: 

Μελέτη και εκτέλεση τεχνικών έργωντου Σ.Π. ή την επί¬ 
βλεψη μελέτης και εκτέλεσης τεχνικών έργων του Σ.Π. 
που ανατίθενται σε τρίτους. Ταέργα αυτά περιλαμβάνουν 
σε γενικές γραμμές έργα ύδρευσης και αποχέτευσης, ο¬ 
δοποιίας, κτιριακά έργα, έργα διαμόρφωσης υπαίθριων 
χώρων, έργα διαμόρφωσης χώρων πρασίνου καθώς και 
έργα ηλεκτροφωτισμού και σήμανσης οδών. 

Εκτέλεσης εργασιών συντήρησης του κοινόχρηστου 
δομημένου χώρου στην περιοχή του Σ.Π. (ύδρευση, απο¬ 
χέτευση, οδοποιία, δημοτικά και σχολικά κτίρια, υπαίθρι¬ 
οι χώροι, χώροι πρασίνου, εγκαταστάσεις ηλεκτροφωτι- 
σμού και σήμανσης οδών). Εκτέλεση εργασιών συντήρη¬ 
σης επισκευής των κάθε φύσης κινητών μηχανημάτων, 
συγκροτημάτων, οχημάτων, συσκευών και γενικά τεχνι¬ 
κού εξοπλισμού που χρησιμοποιούν οι υπηρεσίες του 
Σ.Π. 

Φροντίδα γιατην βελτίωση της ποιότητας του πολεοδο- 
μικού ιστού της περιοχής του Σ.Π. της κυκλοφορίας και 
της ποιότητας των οικοδομών σύμφωνα και με τις γενικό¬ 
τερα ισχύουσες προδιαγραφές που θεσπίζει η Πολιτεία 
(Γ.Ο.Κ.κ.λπ.). 

Συντονισμός προγραμμάτων τοπικής ανάπτυξης της 
περιοχής. 

Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Σ.Π. (δρόμοι, πλατείες, 
ακτές, χείμαρροι, πάρκα κ.λπ.) καιτην εκτέλεση εργασιών 
αποκομιδής, μεταφοράς και απόρριψης των συνήθων α¬ 
πορριμμάτων (προερχόμενα από οικίες, καταστήματα, ε¬ 
πιχειρήσεις, κοινόχρηστους χώρους). 

Προσδιορισμός στόχων, ετήσιων και μεσοπρόθεσμων, 
που αφορούν τον προγραμματισμό τεχνικής δραστηριό¬ 
τητας του Σ.Π. ως προς την εκτέλεση νέων τεχνικών έρ¬ 
γων στην περιοχή του Σ.Π. την εκτέλεση εργασιών συντή¬ 
ρησης της υφιστάμενης κοινόχρηστης υποδομής και τις 
εργασίες των λοιπών τομέων της Τεχνικής Υπηρεσίας. 

Προγραμματισμός ετήσιος και μεσοπρόθεσμος μελε¬ 
τών και κατασκευών νέων έργων και συντηρήσεων που α¬ 
ναλαμβάνει το Σ.Π. και εργασιών των λοιπών τομέων της 
Τεχνικής Υπηρεσίας και καθορισμός προϋποθέσεων υλο¬ 
ποίησης (χρονοδιάγραμμα, τεχνικός εξοπλισμός, ανθρώ¬ 
πινο δυναμικό, πόροι κ.λπ.) 

Παρακολούθηση της εκπόνησης μελετών τεχνικών έρ¬ 
γων που ανατίθεται σε τρίτους, τήρηση των διαδικασιών 
παρακολούθησης ελέγχου και παραλαβής των μελετών 
από ποιοτικής και συμβατικής άποψης. 

Σύνταξη τεχνικών μελετών είτε για έργα που θα εκτελε- 
σθούν με αυτεπιστασία είτε για έργα που θα ανατεθούν σε 
τρίτους στις περιπτώσεις που αποφασίζεται η εκπόνηση 
μελετών από τις υπηρεσίες του Σ.Π. 

Εισήγηση για την σκοπιμότητα ανάθεσης της κατα¬ 
σκευής τεχνικών έργων σε τρίτους. 


Κατάρτιση προδιαγραφών τεχνικών έργων και τήρηση 
των διαδικασιών ανάθεσης έργων σε τρίτους (δημοπρα- 
τήσεις, αξιολόγηση προσφορών, εισήγηση σχετικών απο¬ 
φάσεων, σύνταξη συμβάσεων). 

Επίβλεψη εκτέλεσης τεχνικών έργων που εκτελούνται 
είτε με αυτεπιστασία είτε από τρίτους. 

Τήρηση των διαδικασιώνπαρακολούθησης και ελέγχου 
εκτέλεσης και παραλαβής τεχνικών έργων από ποιοτικής, 
ποσοτικής άποψης και συμβατικής άποψης. 

Σύνταξη τεχνικών προδιαγραφών για την προμήθεια 
μηχανημάτων, τεχνικού εξπολισμού ή υλικών για τις ανά¬ 
γκες του Σ.Π. και συμμετοχή στις αντίστοιχες επιτροπές 
αξιολόγησης προσφορών και παραλαβής. 

Εκτέλεση κάθε φύσης σχεδιαστικών εργασιών για τις α¬ 
νάγκες της υπηρεσίας. 

Συγκέντρωση και τεκμηρίωση στοιχείων που αφορούν: 

- Ρυθμιστικό / Πολεοδομικό / Ρυμοτομικό σχεδιασμό. 

- Οικιστικό σχεδιασμό. 

- Κυκλοφοριακό και συγκοινωνιακό σχεδιασμό. 

- Αρχιτεκτονική μορφή και αισθητική δομημένου περι¬ 
βάλλοντος. 

- Περιβάλλον. 

Εκπόνηση μελετών ή εισήγηση ανάθεσης μελετών σε 
τρίτους και επίβλεψή τους και επεξεργασία προτάσεων 
για βελτιωτικές παρεμβάσεις του Σ.Π. ως προς; 

- Πολεοδομική και οικιστική ανάπτυξη της περιοχής με 
τροποποιήσεις του αντίστοιχου σχεδίου. 

- Αρχιτεκτονική μορφή και ανάπτυξη κτιρίων ή μνημεί¬ 
ων. 

- Κυκλοφορία και στάθμευση οχημάτων. 

- Προστασία του περιβάλλοντος από τη ρύπανση. 

Φροντίδα λειτουργίας και συντήρησηςτου συστήματος 

ύδρευσης. 

Συγκρότηση, οργάνωση, συντονισμός και γενικά διοί¬ 
κηση του Συνεργείου Καθαριότητας και Γραφείου κίνη¬ 
σης σύμφωνα με το αντικείμενό του. 

Εκτέλεση εργασιών καθαριότητας των κοινοχρήστων 
χώρων μέσα στην περιφέρεια του Σ.Π. (δρόμοι, πλατείες, 
ακτές, χείμαρροι, πάρκα κ.λπ.). 

Εκτέλεση εργασιών αποκομιδής μεταφοράς και απόρ¬ 
ριψης απορριμμάτων (προερχόμενα από οικίες, καταστή¬ 
ματα, επιχειρήσεις, κοινόχρηστους χώρους). 

2.2. Τομέας Πρασίνου - Ελευθέρων χώρων. 

Ο τομέας έχει ως κύριο αντικείμενο τη μελέτη και εκτέ¬ 
λεση εργασιών ανάπτυξης πρασίνου δηλαδή συντήρη¬ 
σης, καθαριότητας, φυτοπροστασίας, βελτίωσης και επέ¬ 
κτασης των χώρων πρασίνου καθώς και των υπαίθριων 
χώρων γενικότερα μέσα στα όρια του Σ.Π. (πάρκα, κήποι, 
άλση, παιδικές χαρές, δενδροστοιχίες, παρτέρια κ.λπ.). 
Ειδικότερα ο τομέας αυτός περιλαμβάνει: 

Εκπόνηση μελετών που σχετίζονται με το αντικείμενο 
του τομέα ή ανάθεση αναλόγων μελετών σε τρίτους και 
τήρηση των σχετικών διαδικασιών ανάθεσης, παρακο¬ 
λούθησης, ελέγχου και παραλαβής μελετών (κατάρτιση 
προδιαγραφών, αξιολόγηση εκδηλώσεων ενδιαφέρο¬ 
ντος, παρακολούθηση κ.λπ.). 

Εισήγηση για την αναγκαιότητα ανάθεσης φυτοτεχνι- 
κών και λοιπών εργασιών σε τρίτους. 

Τήρηση των διαδικασιών ανάθεσης τέτοιων εργασιών 
σε τρίτους με βάση τις διαδικασίες του Σ.Π. 

Κατάρτιση τεχνικών προδιαγραφών για την προμήθεια 
τεχνικού εξοπλισμού, μηχανημάτων φυτών, λιπασμάτων, 
φυτοφαρμάκων κ.λπ. και συμμετοχή στις αντίστοιχες επι¬ 
τροπές αξιολόγησης προσφορών και παραλαβής. 

Κατάρτιση και εφαρμογή προγραμμάτων φυτεύσεων, 
συντήρησης, ποτίσματος, φυτοπροστασίας των χώρων 
πρασίνου του Σ.Π. 

Συγκρότηση, οργάνωση, συντονισμός, διοίκηση, εκπαί¬ 
δευση των αγροτών του Σ.Π. για την εκτέλεση των κηπο- 
τεχνικών εργασιών σύμφωνα μετο αντικείμενο του Σ.Π. 

Τήρηση αποθεμάτων λιπασμάτων, φυτοφαρμάκων, υλι¬ 
κών, κ.λπ. 

ΓΡΑΦΕΙΟ ΥΓΕΙΑΣ 

ΚΥΡΙΑ ΑΝΤΙΚΕΙΜΕΝΑ ΓΡΑΦΕΙΟΥ ΥΓΕΙΑΣ 

3.1. Η Υγειονομική υπηρεσία μεριμνά και καταρτίζει 
προγράμματα για νέους, γυναίκες, τρίτη ηλικία, άτομα/ο¬ 
μάδες με ειδικές ανάγκες, θέματα ανεργίας, θέματα υγεί- 
ας/πρόνοιας, θέματα παιδικού/βρεφονηπιακού σταθμού 
και συνάμα παρέχει τις υγιειονομικές υπηρεσίες της 
στους κατοίκους γΓ άλατα ανωτέρω. 

Άρθρο 5 

Η απόφαση αυτή επιβαρύνει τον προϋπολογισμό έτους 
1996 του Συμβουλίου Περιοχής 6ης εδαφικής περιφέρει¬ 
ας Νομού Δωδ/σου, με ποσό που δεν μπορεί να προσδιο- 
ρισθεί, ομοίως και για τα επόμενα έτη. 

Άρθρο 6 

Αυτός ο Οργανισμός ισχύει από τη δημοσίευσή του 
στην Εφημερίδα της Κυβέρνησης. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Ρόδας, 23 Ιουλίου 1996 
Με εντολή Γεν. Γραμματέα Περιφ. Ν. Αιγαίου 
Ο Αν. Περ/κού Δ/ντή 
Ρ. ΡΙΖΟΠΟΥΛΟΣ 

-Φ- 

Αριθ. 11918 (/) 

Σύσταση ιδίου Νομικού Προσώπου στην κοιν. Καναλίων 
Ν. Μαγνησίας με την επωνυμία "ΚΟΙΝΟΤΙΚΗ 
ΒΙΒΛΙΟΘΗΚΗ ΚΑΝΑΛΙΩΝ". 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΜΑΓΝΗΣΙΑΣ 
Έχοντας υπόψη; 

1) Τις διατάξεις του άρθρου 203 του Π.Δ/τος 410/95 
(Δη μοτικός και Κοινοτικός Κώδικας). 

2. Την απόφαση του Κοινοτικού Συμβουλίου Καναλίων 
με αριθμό 32/1996, αποφασίζουμε: 

Άρθρο Ιο 

Συνιστάται νομικό πρόσωπο σύμφωνα με τις διατάξεις 
του άρθρου 187 του Δ.Κ.Κ. όπως αυτό έχει τροποποιηθεί 
και ισχύει μετά άρθρα 11 και 26 του Ν. 2130/93 και τις πα- 
ραγ. 12.13του άρθρου 2 του Ν. 2307/95 με την επωνυμία 
"ΚΟΙΝΟΤΙΚΗ ΒΙΒΛΙΟΘΗΚΗ ΚΑΝΑΛΙΩΝ". 

Άρθρο 2ο 

Για τη στέγαση του Νομικού Προσώπου η Κοινότητα 
διαθέτει ιδιόκτητο οίκημά της. 

Άρθρο 3ο 

Σκοπόςτου Νομικού ίΠροσώπου είναιη μορφωτική ανά¬ 
πτυξη, μέσω της λειτουργίας Βιβλιοθήκης, Αναγνω¬ 
στηρίου και Δανειστικής, η διενέργεια εκθέσεων βιβλίου, 
ομιλιών, συζητήσεων γύρω από φιλολογικά, ιστορικά θέ¬ 
ματα, αλλά και σχετικά με την ιστορική πορεία της κάθε 


μορφής τέχνης, θέατρο, μουσική χορό, λαϊκή παράδοση, 
κινηματογράφο κ.λπ. 

Άρθρο 4ο 

Το συνιστώμενο Νομικό Πρόσωπο διοικείται από πεντα¬ 
μελές συμβούλιο, σύμφωνα μετο άρθρο 187του Δ.Κ.Κ. 
που αποτελείται: 

α. από τον εκάστοτε Πρόεδρο της Κοινότητας, ως 
Πρόεδρο 

β. Από δύο Κοινοτικούς Συμβούλους και 
γ. από δύο Δημότες. 

Τα μέλη του Διοικητικού Συμβουλίου ορίζονται με από¬ 
φαση του Κοινοτικού Συμβουλίου. Το Διοικητικό 
Συμβούλιο ακολουθεί τη θητεία του Κοινοτικού 
Συμβουλίου. 

Το νομικό πρόσωπο εκπροσωπείται ενώπιον των δικα¬ 
στηρίων και πάσης αρχής από τον πρόεδρο και όταν αυ¬ 
τός απουσιάζει ή κωλύεται από τον αντιπρόεδρο. 

Άρθρο 5ο 

Οιπόροιτου Νομικού προσώπου είναι: 

1. Επιχορηγήσεις της Κοινότητας. 

2. Επιχορηγήσεις από φορείς του Κράτους 

3. Έσοδα από διάφορες εκδηλώσεις της Κοινοτικής 
Βιβλιοθήκης. 

4. Πάσης φύσεως δωρεές, κληρσδοτήματα, μισθώματα 
από ακίνητα. 

Άρθρο 6ο 

Τα θέματα τα σχετικά με την πρόσκληση των μελών του 
Νομικού προσώπου σε συνεδρίαση, την απαιτούμενη για 
τη λήψη αποφάσεων πλειοψηφία, τον έλεγχο και την ε- 
κτελεστότητα των αποφάσεών του, ρυθμίζονται με ανά¬ 
λογη εφαρμογή των σχετικών διατάξεων που αφορούντο 
Κοινοτικό Συμβούλιο. 

Επί των αποφάσεων προϋπολογισμού, απολογισμού 
του Οργανισμού της Εσωτερικής Υπηρεσίας για την εκ¬ 
ποίηση ή ανταλλαγή ακινήτων ή επιβάρυνσης με εμπράγ¬ 
ματα δικαιώματα της αποδοχής δωρεών, κληρονομιών ή 
κληροδοσιών και της συνομολογήσεως δανείων, απαιτεί¬ 
ται και σύμφωνος γνώμη του Κοινοτικού Συμβουλίου. Το 
Συμβούλιο οφείλει να αποφανθεί και να υποβάλλει την α¬ 
πόφασή του στον Περ. Δ/ντή βάσει των διατάξεων του 
2240/94. 

Άρθρο 7ο 

Οι διατάξεις που ισχύουν για τις Κοινότητες και αφο¬ 
ρούν τον Οργανισμό της Εσωτερικής Υπηρεσίας, τον 
προϋπολογισμό, το οικονομικό έτος, τον απολογισμό, την 
ταμειακή υπηρεσία, τη διαχείριση, τα δάνεια και την περι¬ 
ουσία, εφαρμόζονται και στο νομικό αυτό πρόσωπο. 

Η εκτέλεση έργων και η προμήθεια πραγμάτων από το 
Νομικό πρόσωπο γίνονται σύμφωνα με τις διατάξεις που 
ισχύουν κάθε φορά για εκτέλεση έργων και την προμή¬ 
θεια πραγμάτων από την Κοινότητα. 

Άρθρο 8ο 

Το Νομικό Πρόσωπο καταργείται κατά τον τρόπο τον ο¬ 
ποίο συστήθηκε, η δε περιουσία του περιέρχεται στην 
Κοινότητα. 

Άρθρο 9ο 

Κάθε άλλη λεπτομέρεια που δεν προβλέπεται από τη 
συστατική πράξη και τον παρόντα Κανονισμό ρυθμίζεται 

με απόφαση του Κοινοτικού Συμβουλίου Καναλίων ύστε¬ 
ρα από αιτιολογημένη πρόταση του Διοικητικού 
Συμβουλίου της Κοινοτικής Βιβλιοθήκης Καναλίων και 
στηριζόμενη στο Νόμο. 

Άρθρο 10 

Η Κοινότητα θα εγγράφει στον προϋπολογισμό και θα 
αποδίδει κατ’ έτος από τα τακτικά έσοδα το ποσό των 


300.000 δραχμών για τις ανάγκες λειτουργίας του εν λό¬ 
γω Νομικού Προσώπου. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Βόλος, 24 Ιουλίου 1996 

Ο Αν. Περ/κού Δ/ντή 
ΑΘΑΝ. ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





